Document ID: 32004R1765

KOMISSION ASETUS (EY) N:o 1765/2004,
annettu 13 päivänä lokakuuta 2004,
asetuksen (EY) N:o 2076/2002 muuttamisesta liitteessä II lueteltujen tehoaineiden käytön jatkamisen osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 8 artiklan 2 kohdan neljännen alakohdan,
sekä katsoo seuraavaa:
(1)
Neuvoston direktiivin 91/414/ETY 8 artiklan 2 kohdassa tarkoitetun määräajan pidentämisestä ja eräiden tehoaineiden sisällyttämättä jättämisestä kyseisen direktiivin liitteeseen I sekä näitä aineita sisältävien kasvinsuojeluaineiden lupien peruuttamisesta 20 päivänä marraskuuta 2002 annetussa komission asetuksessa (EY) N:o 2076/2002 (2) säädetään väliaikaisista toimenpiteistä sen varmistamiseksi, että vaihtoehtojen kehittäminen on mahdollista tapauksissa, joissa uusilla teknisillä todisteilla on osoitettu tehoaineen jatkuvan käytön välttämättömyys ja tehokkaiden vaihtoehtojen puute.
(2)
Ranska on esittänyt uusia todisteita, joilla on osoitettu muiden olennaisten käyttötarkoitusten välttämättömyys. Komissio on arvioinut nämä tiedot jäsenvaltioiden asiantuntijoiden kanssa.
(3)
Poikkeuksia olisi myönnettävä ainoastaan perustelluissa tapauksissa, joista ei aiheudu vaaraa, ja ne olisi rajattava koskemaan haitallisten organismien torjuntaa silloin, kun tehokkaita vaihtoehtoja ei ole.
(4)
Asetus (EY) N:o 2076/2002 olisi tämän vuoksi muutettava vastaavasti.
(5)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2076/2002 liitteessä II oleva, 4-CPA:ta (4-kloorifenoksi-etikkahappoa) koskeva rivi seuraavasti:
”4-CPA (4-kloorifenoksi-etikkahappo)
Kreikka
(Siemenettömät) viinirypäleet
Espanja
Tomaatti, munakoiso
Ranska
Tomaatti, munakoiso”
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä lokakuuta 2004.

Labels: 0
3
20
6